section_heading: Radnja
paragraph_text: Tony i Stric Junior nastavljaju se sastajati u ordinaciji dr. Douglasa Schrecka — Juniorova liječnika. Chris, Bobby Bacala i Murf Lupo čekaju ih ispred. I Junior i Tony koketiraju s medicinskom sestrom, a Tony to čini suptilnije. Tony i Junior razgovaraju o novcu: Junior treba još novca kako bi pokrio svoje pravne troškove jer nije bio u mogućnosti zarađivati zbog kućnog pritvora. Tony mu kaže kako nema dovoljno novca i bijesno mu odbije pomoći. Junior kasnije odlučuje otkazati svojem ostarjelom kapetanu Murfu, te ga zamijeniti Bobbyjem Bacalom. Tony odobrava taj izbor. Ovi sastanci naprasno završavaju kad Juniorov odvjetnik javi Murfu kako je FBI u ured dr. Schrecka ubacio svoju agenticu prerušenu u medicinsku sestru.